ทุกเดือนประจำเดือนจะมาปกติค่ะ แต่เดือนนี้ยังไม่มาเลยคะ แล้วเมื่อวันเสาร์มีเลือดออกคะเป็นสีชมพูแล้วคิดว่าเป็นประจำเดือน แต่เลือดนั่นก็หายไปแล้วมาวันนี้มีประจำเดือนมา แต่มีอาการเหมือนคนท้องเลยคะ พอตรวจขึ้น1ขีดคะ
สวัสดีค่ะ ประจำเดือนในหญิงปกติจะมาทุก 22-35 วัน ถ้ามาช้ากว่านี้ถือว่ามาช้า ซึ่งอาจมีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์ทำงานผิดปกติ-ถุงน้ำหลายใบในรังไข่ หรือความผิดปกติของฮอร์โมนที่สร้างจากรังไข่-พังผืดในมดลูกการตั้งครรภ์เป็นสาเหตุที่พบได้บ่อยที่สุด ชุดตรวจการตั้งครรภ์ทางปัสสาวะให้ผลบวกได้ประมาณ 10-14 วันหลังมีการปฏิสนธิ แนะนำไปยืนยันการตรวจการตั้งครรภ์ที่รพ.อีกครั้ง แพทย์อาจตรวจปัสสาวะ ตรวจเลือด หรือทำอัลตราซาวน์หน้าท้องร่วมด้วยค่ะหากเลือดที่มาครั้งนี้ลักษณะคล้ายเลือดประจำเดือน มาตรงรอบ สามารถสังเกตอาการต่อไปได้ว่าเลือดค่อยๆหยุดไปเองหรือไม่ อาการอื่นๆที่เกิดในคนตั้งครรภ์นั้นไม่ได้ใช้ยืนยันการตั้งครรภ์ค่ะหากมีเลือดออกมากทางช่องคลอดมีก้อนเนื้อปน ร่วมกับปวดหน่วงท้องน้อย ควรรีบไปพบแพทย์